b'\n_START_ARTICLE_\nMosse Piene\n_START_SECTION_\nKarriere\n_START_PARAGRAPH_\nPiene fikk sine fleste resultater p\xc3\xa5 1960-tallet, og representerte Kvinnelige Studenters Idrettsklubb. I 1960 vant hun B-klassen i kretsmesterskapet f\xc3\xb8r hun i 1961 ble nummer to i samme konkurranse, samt at hun ble nummer 6 i NM. I 1961 ble hun ogs\xc3\xa5 f\xc3\xb8rste kvinne sammen med Gina Regland, Guri \xc3\x98sterkl\xc3\xb8ft og Lise Levy som gikk Birkebeinerrennet, selv om de ikke fikk eget startnummer eller egen klasse. Hun fullf\xc3\xb8rte p\xc3\xa5 tiden 4.41.10._NEWLINE_Hennes st\xc3\xb8rste resultat kom \xc3\xa5ret etter da hun vant 10 kilometeren under NM i Molde, hvor det deltok totalt 6 kvinner. Dette \xc3\xa5ret ble hun ogs\xc3\xa5 tatt ut p\xc3\xa5 landslaget i langrennog deltok under det \xc3\xa5rets Lahtisspelen. I 1963 ble hun nummer 4 p\xc3\xa5 5 kilometer og nummer 5 p\xc3\xa5 10 kilometer under NM i Furnes, samt at hun ogs\xc3\xa5 dette \xc3\xa5ret ble kretsmester.\n_START_SECTION_\nEtter karrieren\n_START_PARAGRAPH_\nEtter karrieren ble hun Norges f\xc3\xb8rste kvinnelige skiinstrukt\xc3\xb8r i 1964 og deltok i KSI sitt arbeid. Hun var utdannet gyml\xc3\xa6rer av yrke, og var gift med juristen Fridtjof Frank Gundersen fra 1965._NEWLINE_Piene var ogs\xc3\xa5 aktiv i orientering, og l\xc3\xb8p lokale l\xc3\xb8p for KSI ogs\xc3\xa5 etter skikarrieren.'